Кеста Гергарчу Малхбалера кхин а кема догIур ду кегий бераш далош. Мел лахара а Оьрсийчуьра 25 бер хир ду кеман тIехь. Иракъерчу Iедалхоша таIзар динчу зударийн доьзалхой бу уьш- аьлла Нохчийчоьнан куьйгалхочун векало Сабсаби Зияда. Дерриг а 94 бер ду даймахка цIадерзо лерина. Дукхаболчийн хIинца а кийча дац оьшу юридикан кехаташ. Оцу берех 45 дозанал а арахьа дуьненчу даьлла ду, 38 Иракъехь, цхьаъ Шемахь, пхиъ Туркойчохь, цхьаъ Германехь. Уьш оцу пачхьалкхера арадаха вуно хала ду. Церан гергарчаьрга ДНК-тесташ ян еза бохуш, дехарш дан дезар ду тхан - аьлла Сабсабис. 